Los Barrankillos presenten el seu nou treball el 3 d'abril a la Sala Apolo - auva!cat\nLos Barrankillos presenten el seu nou treball el 3 d’abril a la Sala Apolo\n29 març 2013 Sisco PiñolLeave a Comment on Los Barrankillos presenten el seu nou treball el 3 d’abril a la Sala Apolo\nLos Barrankillos presenten el seu segon disc, “Comer y Ladrar“, compost per 11 temes inèdits on han sabut plasmar l’essència dels seus directes. Aquest nou treball és una aposta en la qual la jove formació de Santa Coloma ha bolcat tot el seu talent i l’experiència adquirida en els més de 200 concerts que porten a l’esquena. El resultat és un disc molt cuidat, delicat i agressiu on no hi falta de res, línies de baix contundents i molt elaborades, una guitarra elèctrica multi-orgàsmica, percussions llatines, un doble bombo que fa caure d’esquena i arranjaments de trompeta, trombó i saxo no aptes per a cardíacs.\n“Comer y Ladrar” és un disc ple de contrastos musicals, que tant ens submergeix en un swing desenfrenat amb arranjaments de big band, com ens acosta al rock més ibèric. Han sabut trobar un gènere musical per a cada cançó, sons llatins, arranjaments swingueros i arpa rockera. Tot això acompanyat per unes lletres treballades i cantades per una característica veu esquinçada i canalla difícil de confondre.\nA més, el disc compta amb unes col·laboracions de luxe com són la de Kutxi Romero de Marea en el tema ‘Déjame sentirme bien”, que va obtenir més de 2.500 reproduccions en menys de 24h, i la de Txarango i Itaca Band en “Bales de sang” (tema en català inclòs en el disc).\nL’àlbum es pot descarregar gratuïtament al web del grup des del passat 13 de febrer i durant les properes setmanes s’aniran desvetllant les dates de la seva nova gira de presentació, que arrencarà a l’emblemàtica Sala Apolo de Barcelona el proper 3 d’abril a les 22:00 h.\nMy Sweet Country de The mamzelles\nTornen Los Barrankillos amb ‘Animal’\n14 febrer 2015 14 febrer 2015 Sisco Piñol\nEl Viaje, nou videoclip de Los Barrankillos\n16 juny 2013 Sisco Piñol


El Pineda Futbol Sala compleix 25 anys | Ràdio Pineda\nEl Pineda Futbol Sala compleix 25 anys\n11 November 2021 - Submitted by J.B.\nEnviat per J.B. el 11 November 2021\nEscolta aquí el programa Minut 30\nEs va fundar el 21 d’abril de l’any 1996 gràcies a un grup d'amics de Pineda. Un d'ells era Mariano Urbano que és el president de l'entitat. Mariano Urbano ha dit a Ràdio Pineda que «cada dia està pensant en el club i ha de dedicar-hi molt de temps però li apassiona fer-ho tot i que suposa».\nHa explicat que «hi ha molta feina darrera d'un club com aquest i és important la bona relació amb la resta de clubs i entitats perquè comparteixen espais i esport». També ha dit que «sempre han volgut treballar la base dels equips i fer poble». Per això ha dit que «han potenciat sempre els jugadors de casa i crear sentiment de pertinença al club i a Pineda».\nAmb la desaparició del Club de Futbol Pineda, per tant, un equip sobre gespa, l'entitat va voler assumir tenir també equips sobre gespa. Segons ha dit, això comporta més feina «i de mica en mica hi ha més equips que representen a Pineda allà on juguen».\nTenen diversos equip de futbol sala i futbol sobre gespa. En concret, 8 equips més una escoleta amb més de 100 llicències actives.\nTambé ha tingut paraules del primer equip a la Divisió d’Honor Catalana i ha dit que «han fitxat alguns jugadors nous i esperen fer bona temporada».\nTambé ha destacat el valor dels equips de veterans. Recordem que també fan extraescolars de futbol sala a escole de Pineda i també un Casal d'Estiu.\nMés informació a www.futbolsalapineda.com i a xarxes socials.


El pronòstic de Jaume Roures | Editorial | L'Esportiu de Catalunya\nEl pronòstic de Jaume Roures El pronòstic de Jaume Roures El pronòstic de Jaume Roures El pronòstic de Jaume Roures + El pronòstic de Jaume Roures E-mail\n3 abril 2020 22.08 h\nEl pronòstic de Jaume Roures\nEl pronòstic de Jaume Roures El pronòstic de Jaume Roures El pronòstic de Jaume Roures El pronòstic de Jaume Roures El pronòstic de Jaume Roures E-mail\nÉs un dels catalans amb més pes dins del seu sector, i el de l’audiovisual no és un sector qualsevol. Per tant, val la pena interpretar la diagnosi que fa Jaume Roures dels efectes que la crisi del coronavirus tindrà en l’economia global i en el negoci de l’esport, en el qual és una veu autoritzada, però també la lectura en clau social que fa, ja com a ciutadà, del que cada vegada és més evident que definirem com una nova realitat global. Ho fa en una extensa entrevista que es publicarà en l’edició de demà dissabte.\n“No té sentit pensar en la temporada següent si no pots acabar aquesta. Si no s’acaba aquesta és perquè no es pot sanitàriament. I si no es pot, vol dir que tampoc podrà començar la següent. És un encadenament. I el que s’ha de procurar és que no se’n vagi tot pel forat”, argumenta de manera gràfica. La conclusió principal del discurs del fundador de Mediapro és que, ni a curt ni a mitjà termini, res tornarà a ser igual pel que fa a les magnituds econòmiques i que tots els negocis s’hi hauran d’adaptar, també el del futbol. S’alinea amb el criteri que cal preservar el final d’aquesta temporada com sigui perquè només així es podrà reduir l’impacte de les pèrdues, i alhora que admet que el futbol no estarà entre les prioritats bàsiques quan s’acabi la hibernació econòmica, defensa que l’oci és una activitat necessària per a l’espècie humana tant en els moments de bonança com en els de dificultats.\nPer Roures, la solució per mitigar l’impacte de la crisi només pot ser que els estats posin diners directament a la butxaca de les empreses i dels ciutadans, perquè el dia de la represa hi hagi liquiditat per continuar treballant, produint i consumint.\nI, per si no estava clar, torna a quedar demostrat que la sintonia entre l’empresari de referència de l’audiovisual català i la directiva del Barça és senzillament nul·la.


Afectacions de mobilitat per treballs d'inspecció a la xarxa de clavegueram, demà - Ajuntament de Manresa\nAfectacions de mobilitat per treballs d'inspecció a la xarxa de clavegueram, demà\nEls treballs d’Aigües de Manresa es faran a punts dels carrers Bilbao, Pere Vilella, Font del Gat i Francesc Juanola\nLa Secció de Planificació de la Via Pública de l’Ajuntament de Manresa informa que demà dimarts 19 de gener, AIGÜES DE MANRESA, S.A. farà uns treballs d'inspecció de l’estat de la xarxa de clavegueram, als següents emplaçaments:\n- Carrer Bilbao núm. 5: Amb motiu d’aquesta inspecció es tallarà al trànsit de vehicles el carrer Bilbao entre la carretera de Vic i el carrer Caritat. És previst que aquesta afectació duri dues hores.\n- Carrer Pere Vilella núm. 9: Amb afectació d'un carril de circulació. El trànsit de vehicles provinent del carrer Concòrdia es desviarà per carrer Jaume d’Amergós en direcció a la carretera de Santpedor. És previst que aquesta afectació duri dues hores.\n- Carrer Font de Gat núm. 3: Es prohibirà l’estacionament de l’àmbit d’afectació dels treballs.\n- Carrer Francesc Juanola: Es prohibirà l’estacionament a la cantonada del carrer Divina Pastora, davant els núm. 24 i 37 i la cantonada amb carrer Sant Magí.


Politica de privacitat – Pon Orden\nVanesa Travieso Llorca (36127535D), d'ara endavant Ponorden, recopila, tracta i emmagatzema informació personal a través del web de la seva propietat //ponorden.com/.\nAquesta política de privacitat va ser actualitzada el 2019.02.15.\nDenominació comercial: Ponorden\nDenominació social: Vanesa Travieso Llorca (36127535D)\nDomicili: Benet i Mateu 46 2-1 08034 Barcelona\nCorreu electrònic de contacte: contacto@ponorden.com\nLes dades recopilades seran en tot cas de majors de 16 anys (Art. 8.1 GDPR). Ponorden es reserva el dret a prendre les mesures oportunes per comprovar la veracitat de l'edat (Art. 8.2 GDPR).\nCorreu electrònic, Nom.\nLes dades personals es recopilaran a través del web de Ponorden, //ponorden.com/, quan introdueixis informació en algun dels camps destinats a aquest efecte a la web. Aquests camps estan degudament senyalitzats i no recopilaran cap dada fins que no acceptis expressament la cessió i gestió d'acord amb aquesta política de privacitat.\nLa recopilació i ús de dades es realitza amb l'únic objectiu de contactar amb les persones interessades.\nPonorden es compromet a no utilitzar les dades obtingudes amb una finalitat diferent a aquesta.\nHostinger Amb domicili a Hostinger (proveïdor del Mòbils and Services Franchine, S.L., dins de la UE)\nPonorden no pot garantir la completa seguretat en les comunicacions a través d'Internet però garantim prendre les mesures adequades per protegir les seves dades.\nA més Ponorden es compromet a mantenir la confidencialitat de les dades i no comunicarà ni permetrà l'accés a tercers no autoritzats.\nELS TEUS DRETS QUAN A PROTECCIÓ DE DADES\nEn el cas que vulguis exercir algun d'aquests drets pots fer-los a línia mitjançant GGG, mitjançant un mail dirigit a contacto@ponorden.com o mitjançant carta dirigida a Ponorden direcció Benet i Mateu 46 2-1 08034 Barcelona indicant els drets que es volen exercir i una prova d'identitat.\nEn el cas que no accepteu la gestió de les teves dades segons la present política de privacitat, no es procedirà a la recopilació dels mateixos, el que pot suposar que no es pugui dur a terme el servei prestat per Ponorden.\n– Lloc web de la autoritat de protecció de dades:\n– E-mail de l'autoritat de protecció de dades:\n– Telèfon de la autoritat de protecció de dades:\nPonorden es reserva el dret a modificar la present Política de Privacitat, aquestes modificacions es faràn conforme a la legislació i la jurisprudència i quedaran reflexades a la present Política de Privacitat.


La previsió del temps al Maresme per aquest dimarts segons el servei meteorològic del Consell Comarcal del Maresme indica que la nuvolositat serà variable a tota la comarca i estarà formada per núvols que seran més abundants de cara a la tarda. Tot i això no s’esperen precipitacions.\nVent feble, de força 2 a 3 i de component sud al matí girant a est de cara a la tarda. Mar en estat de marejol amb àrees de mar de fons especialment durant el matí. Les temperatures màximes pujaran lleugerament i aniran dels 16 als 18 graus mentre que les mínimes baixaran també de forma lleugera i aniran dels 8 als 11 graus.


T’ESTIMO | La Baula\nM’agrada fer un joc amb els meus fills, quan no s’ho esperen els hi dic, vine que t’he de dir un secret i llavors els hi dic a cau d’orella t’estimo. I el seu somriure satisfet i ple, m’omple al veure com aquest t’estimo per ells és important i entenen el significat encara que no els hi hagi explicat mai. Algunes vegades el meu fill, quan li dic vine que t’he de dir un secret em diu, ja se el que em diràs, que m’estimes… i un dia li vaig dir, que era important valorar els t’estimos, que eren un regal i que no tothom tenia la sort de sentir-ho dir tant sovint. Això em va fer pensar en quants de nosaltres no hem sentit dir gairebé mai que ens estimen als nostres pares, especialment al pare. Quants pares homes han patit l’estigma de criar-se sota les creences que expressar els sentiments els feia dèbils i per tant no han escoltat mai als seus pares dir-los t’estimo o expressar el que senten en general i vers ells. També n’hi ha que pensen que és millor no regalar les orelles als fills amb coses boniques perquè no s’adormin confiats i autocomplaents. Que cal exigir-los sempre una mica més. Totes aquestes creences i d’altres estan encara en els nostres bagatges culturals i poden tenir un paper més o menys actiu a l’hora d’educar als nostres fills i filles. Però cal ser-ne conscients. Per això és important primer adonar-nos-en de com vam ser educats nosaltres, et deien t’estimo sovint els teus pares? Com et fa sentir això? Vols fer-ho diferents amb els teus fills? Dir t’estimo és un regal per l ‘altre, però sovint també és una necessitat pel qui ho expressa, quan sents tant dins teu la necessitat de fer-li saber a l’altre lo important que és per tu, lo bé que et fa sentir compartir la vida amb ell o ella. Expressar els sentiments obertament, és realment una prova de fortalesa i seguretat amb un mateix, al contrari del que sempre s’havia transmès. Mostrar el que sents és deixar al descobert la part més sensible de tu mateix i per tant exposar-te a que et facin mal. Per això s’ha de ser molt valenta! Sovint la meva filla explora els meus límits fins que els troba, em poso nerviosa i a vegades acabo cridant, i això no m’agrada, vaig provar de canviar el que feia, quan veig que m’estic acostant a límit l’abraço i li dic, malgrat tot el que facis t’estimo i t’estimaré sempre. I ella baixa com un suflé, em somriu, m’abraça i se’n va tranquil·la. Cap tècnica funciona sempre i en tot moment, però aquesta té uns efecte increïbles, per ella i per mi. Dir t’estimo quan estic enfadada és difícil, connectar amb l’altre quan el que et ve de gust és cridar-lo és difícil. Però el t’estimo en aquell moment fa que em connecti amb una part de mi que em reconcilia amb la meva filla, i reordena l’ordre de les coses, l’amor que sento per ella és molt més fort i més important que el rollo de paper de wàter que acaba d’escampar pel terra 😉. No ens estalviem cap t’estimo, al contrari, diguem-los hi tots el que sentim, sempre que puguem i ho sentim de veritat, amb aquesta paraula o amb la que cadascú senti. Sentir-se estimat és la base sobre la que els nostres fills i filles creixeran i incorporaran la resta de coses que els faran ser qui ja son.


El Mercat Medieval compleix 20 anys\nInicivicEl Mercat Medieval compleix 20 anys\n. - de novembre 26, 2015\nEl Mercat Medieval de Vic arriba als 20 anys consolidat com una de les cites més importants de la ciutat des del punt de vista turístic i comercial. Els dies 5, 6, 7 i 8 de desembre el nucli antic es tornarà a omplir amb parades de tot tipus de productes i artesanies, cercaviles musicals, teatre de carrer i un ampli ventall d’activitats que recrearan l’època medieval.\nEl regidor de Fires i Mercat de Vic, Benjamí Dòniga, ha presentat avui a la tarda, al jardí de la Casa Ricart, les novetats de l’edició d’aquest any, juntament amb el director teatral, Pep Simon, que ha explicat les referents a L’Assalt de l’Altarriba, l’obra que s’escenifica per diversos escenaris emblemàtics de la ciutat durant aquests dies.\nEntre les novetats d’aquesta 20a edició del Mercat medieval destaquen la zona dedicada a Compra Pagès amb productes agroalimentaris de proximitat, les demostracions de combats medievals, el reciclatge de vasos i la coincidència amb l’exposició Viatjar a l’Edat Mitjana del Museu Episcopal de Vic.\nEn el cas de Compra Pagès, es tracta d’incloure en l’oferta comercial als productors agroalimentaris de la comarca d’Osona. D’aquesta manera, durant els dies del mercat, a la zona de les adoberies de Vic hi haurà àrea destinada a la venta de productes de proximitat. S’hi podrà comprar embotits, cerveses artesanals, vi, formatges i pastisseria artesanal, entre d’altres.\nPel què fa als combats medievals, es podran veure diumenge i dilluns també a la zona de les adoberies i consistiran en demostracions d’aquesta disciplina esportiva, on els participants porten una indumentària i unes armes que intenten aproximar-se al màxim a les que s’utilitzaven en aquells temps, amb cascs que pesen 8 quilos i armadures que en pesen més de 30.\nAquest any també s’ha decidit incorporar mesures a favor d’una millor gestió dels residus, tenint en compte que durant aquests dies la ciutat rep uns 100.000 visitants. D’aquesta manera s’ha fet un aposta per la distribució de gots reutilitzables. Amb aquesta iniciativa s’evitarà la generació de 500 kg de residus plàstics i es millorarà la neteja de les places i carrers. Els gots es podran adquirir a les tavernes, deixant una fiança d'1€. Abans de marxar del Mercat, es podran tornar als punts de retorn, visibles en tots els espais on es fa venda de líquids.\nBenjamí Dòniga ha fet especial esment a la vessant cultural del Mercat Medieval i ha afirmat que “un dels nostres objectius és aprofitar la vinguda de visitants per difondre el patrimoni cultural i arquitectònic de la ciutat”. En aquest sentit, el Museu Episcopal de Vic ofereix un preu especial de 2€ per visitar l’exposició Viatjar a l’Edat Mitjana, durant els dies del Mercat Medieval. L’exposició mostra elements essencials de l’activitat viatgera medieval, tant en el seu vessant simbòlic i ideològic com en el de la seva realitat física.\nD’altra banda, pel què fa a les ubicacions també hi ha canvis significatius: el zoco àrab que ens els últims anys s’instal·lava a la Plaça Gerbert d’Orlach ara estarà al Parc Jaume Portell , i el tir amb arc que es feia també a la plaça esmentada es podrà veure a la zona de les adoberies.\nPer la seva part, el director teatral Pep Simon, ha explicat que la novetat més remarcable d’aquest any, de la posada en escena de L’Assalt a l’Altarriba és la millora de la caracterització dels personatges, gràcies a la incorporació de dues maquilladores. Recordem que L’Assalt de l’Altarriba és una obra de teatre basada en fets històrics que van tenir lloc a Vic al segle XV i que es representa en 7 escenaris privilegiats de la ciutat: Pati de la Creu de l’Antic Hospital de la Santa Creu, Claustre de la Casa de Convalescència, L’Orfeó, Casa Ricart, Claustre de la Catedral, Museu Episcopal i Palau Bojons. Simon ha destacat algunes xifres: “hi participen 50 actors que interpreten a 160 personatges, i compte amb un equip tècnic de 30 persones”. Les entrades es poden adquirir al mateix lloc on s’escenifica una escena o al punt d’informació situat a la Rambla Hospital.\nCOMERÇ, CULTURA I ACTIVITATS LÚDIQUES\nAquest any el Mercat Medieval compta amb 363 expositors de diversos tipus de productes, xifra similar als últims anys. Joieria, cremes, ungüents, articles de decoració, jocs de taula fets a mà, embotits, formatges, pastisseria, conserves, i xocolates, són alguns dels articles que hi podreu trobar. La majoria dels expositors són provinents de Catalunya, però també es compta amb artesans i venedors de Castellà-Lleó, Castella- La Manxa, Madrid, Galícia, Andalusia, València i Euskadi, entre d’altres Comunitats Autònomes, i Portugal i el sud de França.\nAl Mercat també hi ha nombrosos punts de menjar i tavernes on degustar productes locals com la botifarra, així com crepes, pernil a la brasa, pizzes, gofres i pop.\nLa cultura àrab està representada amb la instal•lació de dos zocos o mercats d’inspiració àrab, on es venen productes provinents d’aquesta cultura, i on es duen a terme tallers i actuacions com dansa del ventre i rues de percussió. Els zocos es poden visitar a la Plaça Santa Eulàlia i al Parc Jaume Portell.\nLes parades estan obertes durant els tres dies, de les 10 del matí a les 8 del vespre.\nL’oferta comercial i cultural del Mercat Medieval es complementa amb múltiples activitats lúdiques de tot tipus i per a totes les edats. Les activitats adreçades als més petits estan centralitzades a la Plaça dels Màrtirs on es duran a terme titelles, tallers de maquillatge i de xanques, carros de contes, jocs, lluites de cavallers, passejades en poni i diversos espectacles infantils.\narxiu mercat noticies vic


Com perceben els stakeholders (bibliotecaris i usuaris), la intersecció biblioteca / web social?\nEnviat per Nieves González el Dc, 23/07/2014 - 12:35\nEns trobem davant la tesi doctoral de Maria Kronqvist-Berg, directora d'una biblioteca pública a Finlàndia i membre del projecte d'investigació sobre Biblioteca 2.0 de l'Acadèmia de Finlàndia.\nLa relació web social i biblioteques va tenir el seu moment d'esplendor al voltant dels anys 2007 al 2010 i ara que ja no és nou, trobem estudis de resultats, d'avaluació de l'impacte, processos o percepcions, com el que aquí ressenyem.\nAquesta tesi es basa en una investigació duta a terme el 2010, però l'enfocament respon més a tendències actuals, és a dir, no enfoca el tema des de les tecnologies socials o ús de la web social per part de les biblioteques públiques, sinó des del punt de vista de la percepció que els stakeholders,-considerant com a tals a professionals de la informació i usuaris-, tenen de la intersecció o la interfície biblioteca i web social. Els elements clau d'aquest treball que l'autora anomena model de la interfície, el constitueixen l'estudi de la interactivitat que teòricament faciliten aquests mitjans, les activitats relacionades amb la informació que es troben darrere de l'ús dels mitjans socials i sobretot la diferent percepció que d'ells tenen els professionals de la informació i els usuaris de les biblioteques.\nLlegeix més sobre Com perceben els stakeholders (bibliotecaris i usuaris), la intersecció biblioteca / web social?


Pedro Martínez: “És fàcil respectar al Herbalife Gran Canaria, però el nostre objectiu és guanyar-los” | Valencia Extra\nPedro Martínez: “És fàcil respectar al Herbalife Gran Canaria, però el nostre objectiu és guanyar-los”\nEl tècnic assegura que acudeixen a la Copa de forma realista i conscients de les seues possibilitats\nL’entrenador de Valencia Basket, Pedro Martínez, ha comparegut davant els mitjans de comunicació després de l’últim entrenament en la Fonteta abans que l’equip viatjara fins a Vitòria per a participar en la Copa del Rei Vitòria-Gasteiz 2017, en la qual el conjunt taronja es mesurarà al Herbalife Gran Canària en els quarts de final (divendres 17, 19:00 hores, Fernando Buesa Arena, #0). El preparador taronja espera davant els grocs “un partit igualat, com ho han sigut els dos referents que hem tingut contra ells enguany. Herbalife Gran Canaria és un equip que sempre torna, tenen un magnífic esperit, una cosa que no em sorprèn amb jugadors com Eulis Báez o Albert Oliver, que són jugadors que conec perquè els he entrenat, més el que veus dels altres jugadors que són d’un tall similar. Jugadors amb mentalitat guanyadora, que tenen una història molt gran com Hendrix o McCalebb, jugadors com Rabaseda o Planinic. Els pots traure huit punts i saps que van a tornar, ens ho han fet a nosaltres, tenen molt bona mentalitat i hem de preparar-nos per a un partit molt dur que sabem que fàcil no va a ser”.\nPreguntat sobre els problemes físics que arrossega el conjunt insular, el tècnic taronja recorda que “l’última referència oficial que tenim d’ells és el partit que van jugar a Tenerife l’altre dia i allí estaven tots els jugadors, inclòs el jugador que han de descartar per motius esportius perquè tenen una plantilla de 13. Si tenen algun tocat els va molt bé per a no haver de prendre una decisió que sempre és dolorosa. Baixes no he sentit que tinguen cap, el dissabte passat estaven tots i creiem que estaran els tretze. És normal que no vullguen ser favorits, ningú vol ser favorit en la Copa perquè està demostrat que anar de favorit és una càrrega i fa que siga molt complicat. Nosaltres hem d’anar sabent que podem guanyar i que podem perdre, com ells i com tots els equips que participen en la Copa. Si guanyem ens posarem molt contents i si perdem ens entristirà i seguirem el nostre camí”.\nMartínez deixa clar que “nosaltres tampoc volem ser favorits, hi ha qui ho verbalitza més i qui ho verbalitza menys” però deixa clar que en la seua opinió Valencia Basket “té opcions de guanyar la Copa, com crec que les té el Gran Canària. I crec que tenim opcions de perdre el primer partit, com crec que també les té el Gran Canària. Anem a la Copa en pla realista, no victimista. No crec que siguem l’equip que més opcions té, però açò és esport i nosaltres aspirem a lo màxim. La nostra ambició és anar a Vitòria amb la idea de guanyar. Si ho anem a aconseguir o no es va a saber en pocs dies. Hi ha moltes possibilitats que no perquè hi ha molt bons equips, començant pel propi Herbalife Gran Canaria. No tenim por, li tenim molt respecte al Gran Canaria perquè és un equip que s’ho ha guanyat i personalment s’ho tinc perquè els conec i sé de la pasta que estan fets. Per a mi i per a l’equip és fàcil respectar-los, però el nostre objectiu és pensar que anem a guanyar”.\nPer a finalitzar, l’entrenador de Valencia Basket va destacar com una virtut que “no siga fàcil triar un MVP dins de la nostra plantilla. Juguem en equip i si aconseguim fer-ho al màxim nivell eixe és el camí. Però no per a la Copa, és el camí sempre. Potser perdem la Copa i si perseverem després ja guanyarem, perquè eixe és l’objectiu que hem de tindre i eixa és la mentalitat que l’equip té i que ha de seguir tenint passe el que passe este cap de setmana. La vida contínua, no s’acaba en este cap de setmana. Encara queda molta temporada, tant si es guanya com si es perd i caldrà seguir fent les coses amb bona mentalitat”.


(Solucionat) Fallout 4 es congela a l'ordinador: controlador fàcil - Problemes Del Programa\n(Resolt) Fallout 4 es congela a l'ordinador\nNo trobeu solucions per al problema de congelació de Fallout 4? No us preocupeu, hi ha solucions que podeu provar. Algunes correccions han estat provades per altres usuaris.\nLlançat el 10 de novembre de 2015, Fallout 4 ja té una història d’uns 4 anys. Tot i això, alguns jugadors pateixen problemes de congelació que gairebé arruïnen la seva experiència de joc a Fallout 4. Si és que és una d'aquestes víctimes, no es preocupi: aquesta publicació proporciona 5 solucions per resoldre el problema.\nAbans de començar, assegureu-vos que l’ordinador compleixi els requisits mínims del sistema per a Fallout 4.\nRequisits mínims del sistema de Fallout 4\nSistema operatiu Windows 7/8/10 (es requereix un sistema operatiu de 64 bits)\nCPU Intel Core i5-2300 2,8 GHz / AMD Phenom II X4 945 3,0 GHz o equivalent\nTargeta gràfica NVIDIA GTX 550 Ti 2 GB / AMD Radeon HD 7870 2 GB o equivalent\nEspai HDD 30 GB\nRequisits del sistema recomanats per Fallout 4\nper què el meu micròfon no funciona a skype?\nCPU Intel Core i7 4790 3,6 GHz / AMD FX-9590 4,7 GHz o equivalent\nTargeta gràfica NVIDIA GTX 780 3GB / AMD Radeon R9 290X 4GB o equivalent\n6 solucions per al problema de congelació de Fallout 4\nN’hi ha 6 mètodes fàcils d'aplicar que han ajudat altres usuaris a solucionar els problemes de retard a Fallout 4. És possible que no hagueu de provar-los tots; només cal que baixeu de la llista fins que trobeu el que us convingui.\nElimineu els programes incompatibles\nCanvieu el mode de joc i corregiu les resolucions modificant el fitxer de joc\nAjusteu la velocitat de fotogrames\nSolució 1: verifiqueu la memòria cau del joc\nSi el joc es bloqueja a l’inici de Fallout 4, és possible que la instal·lació de Fallout 4 estigui malmesa. A continuació, podeu utilitzar aquesta correcció per tornar a descarregar fitxers i solucionar els bloquejos.\nA la BIBLIOTECA de la pestanya, feu clic amb el botó dret a Fallout 4.\nSolució 2: elimineu els programes incompatibles\nSi recentment heu instal·lat alguns programes de thrid-party, és possible que siguin incompatibles amb Fallout 4 i causin el problema de congelació. A més, alguns programes antivirus (com Bitdefender) poden bloquejar algunes funcions de Fallout 4 de manera que us trobeu amb un problema de bloqueig de Fallout 4.\nPer tant, si heu instal·lat programes de tercers recentment, podeu desactivar-los i comprovar si us pot ajudar. Si no té cap diferència, proveu de desactivar temporalment el programari antivirus i comproveu si el problema es resol.\nSi això soluciona el vostre problema, potser haureu d’eliminar el programa o posar-vos en contacte amb el proveïdor del programari per obtenir consell.\nSolució 3: executeu el joc en mode de compatibilitat\nÉs possible que tingueu problemes de compatibilitat amb Fallout 4, de manera que el joc es congelarà a mig camí. Per solucionar aquests problemes, proveu d'executar el joc en mode de compatibilitat. A continuació s’explica com podeu fer-ho:\nFeu clic amb el botó dret a fitxer executable (.exe) o el drecera per al vostre joc i feu clic a Propietats .\nFeu clic a Compatibilitat fitxa, comproveu Executeu aquest programa en mode de compatibilitat i feu clic a D'acord .\nExecuta el joc per veure si això funciona per a tu.\nEls controladors de gràfics obsolets poden provocar el problema 'Fallout 4'. Per tant, podeu provar d’actualitzar el controlador gràfic per solucionar el problema.\nSolució 5: canvieu el mode de joc i corregiu les resolucions modificant el fitxer de joc\nSi les solucions anteriors no ajuden, podeu provar aquest mètode per canviar el mode de joc i corregir les resolucions modificant el fitxer de joc.\nAneu a la ubicació dels documents de joc de Fallout 4. Bàsicament, es localitza a:\nClic dret Fallout4Prefs.ini seleccionar Obert amb > Bloc de notes . A continuació, cerqueu les línies següents i canvieu-les com es mostra a continuació. Podeu trobar ràpidament les línies prement les tecles Ctrl i F juntes i introduint els textos per cercar.\nImportant: iSize H & iSize W aquí s'hauria d'establir a el mateix que la mida del monitor . bMaximizeWindow = 1\nDeseu el fitxer i sortiu del bloc de notes.\nExecuteu Fallout 4 per veure si funciona bé.\nSolució 6: ajusteu la velocitat de fotogrames\nVelocitat de fotogrames fa referència al nombre d'imatges individuals que es mostren per segon a la pantalla del joc. Si baixa la velocitat de fotogrames de Fallout 4 al sistema, tot disminuirà afluixa o fins i tot congelat . 58 fps és la velocitat de fotogrames recomanada que podeu establir. Per què 58? És una mena de número màgic, ja que es produeixen els menys problemes a aquesta velocitat de fotogrames.\nA continuació s’explica com podeu establir la velocitat de fotogrames de Fallout 4:\nClic dret Fallout4Prefs.ini seleccionar Obert amb > Bloc de notes . Després troba iFPSClamp i estableix-ho a 58 : (Podeu trobar iFPSClamp ràpidament prement les tecles Ctrl i F i introduïu iFPSClamp per cercar.)\nEsperem que aquest article us ajudi a solucionar el problema de congelació de Fallout 4. No dubteu a comentar a continuació amb les vostres pròpies experiències.\nCom corregir que falta MSVCR110.dll [Guia avançada]\nSolucioneu el problema del controlador del touchpad de Dell per a Windows 7\ncap so prové de Windows 10 de l'ordinador\nproblemes de pantalla tàctil Lenovo Yoga\nwifi no es pot connectar a aquesta xarxa Windows 10\ncontrolador de bus sm windows 7 descàrrega gratuïta\nés segur actualitzar la bios\ncom eliminar els controladors de gràfics


Cartes i postals d'arreu: Hermannsdenkmal a Teutoburg\nLa Batalla del Bosc de Teutoburg, l'any 9dC, va ser una dura derrota de les legions romanes a mans d'una confederació de pobles germànics encapçalada per Armini (18aC-19dc), també anomenat Hermann. Al Bosc de Teutoburg, prop de Detmold, a la Renània del Nord-Westfàlia, s'alça el gran monument dedicat al cabdill Armini (Hermannsdenkmal), construït entre 1838 i 1875, a partir del disseny de l'escultor Ernst von Bandel (1800-1876). A la postal s'hi inclou un poema molt popular a Alemanya, "Als die Römer frech geworden", obra de Joseph Victor von Scheffel (1826-1886).\nEl segell és dedicat al 500 aniversari de la Madonna Sixtina, pintada per Rafael cap a 1513-1514.\nLa postal l'envia en Jann-Eric.


Entitats – Pàgina 292 – laveujovetv.cat\nJordi Luque nou president de l’...\n6 juny 2011 Written by J.M.P.\nLa Unió Esportiva Montblanc va realitzar una assemblea ordinària en la qual el president Larbi Mhaero va deixar el seu càrrec juntament amb altres membres de la junta, degut a la càrrega de treball. Es va aprovar la gestió d’aquest curs i els pressupostos. A continuació, es va escollir la nova junta presidida per Jordi […]\n5 juny 2011 Written by J.M.P.\nEl dia no acompanyava, el fred havia tornat.Arribem a Rocallaura, el balneari nou està situat a les afores del poble, un cop l’has passat. Aparquem agafem els trastos i a recepció ja ens espera el Josep Vilanova, el propietari del Balneari. De bon començament l’entesa i el bon ambient va acompanyar la tarda. El Josep […]\n11 setembre 2010 Written by J.M.P.\nDiscurs de l’Enric Balauder en la Ofrena Floral al monument de Francesc Castellví i Obando, el dia 11 de setembre de 2010. Un any més la Diada Nacional de Catalunya es va celebrar a peu del monòlit a l’heroi montblanquí Castellví i Obando. llegir més http://www.radiomontblanc.cat/node/5057\n96º Associació Sobiranista\n10 juliol 2010 Written by J.M.P.\nEscolta l’entrevista La il·lusió d’una senyera gegant de Montblanc que va tancar una manifestació i la moral de la història\nManifestació 10 de juliol de 2010\nVídeo de l’Associació Sobiranista Montblanquina 96º amb la senyera de la consulta Montblanc Decideix\n11 juny 2010 Written by J.M.P.\nEscolta la conferència del Dr. J.M.Sans Travé Conferència que pronuncià el Dr. Josep M. Sans Travé Director General de l’Arxiu Nacional de Catalunya, al Museu Arxiu de Montblanc i Comarca, sobre el tema Els orígens de la Generalitat de Catalunya, 1359-1412\nPàgina 292 de 293« Primera«...102030...289290291292293»\nArxius Selecciona el mes maig 2021 abril 2021 març 2021 febrer 2021 gener 2021 desembre 2020 novembre 2020 octubre 2020 setembre 2020 agost 2020 juliol 2020 juny 2020 maig 2020 abril 2020 març 2020 febrer 2020 gener 2020 desembre 2019 novembre 2019 octubre 2019 setembre 2019 agost 2019 juliol 2019 juny 2019 maig 2019 abril 2019 març 2019 febrer 2019 gener 2019 desembre 2018 novembre 2018 octubre 2018 setembre 2018 agost 2018 juliol 2018 juny 2018 maig 2018 abril 2018 març 2018 febrer 2018 gener 2018 desembre 2017 novembre 2017 octubre 2017 setembre 2017 agost 2017 juliol 2017 juny 2017 maig 2017 abril 2017 març 2017 febrer 2017 gener 2017 desembre 2016 novembre 2016 octubre 2016 setembre 2016 agost 2016 juliol 2016 juny 2016 maig 2016 abril 2016 març 2016 febrer 2016 gener 2016 desembre 2015 octubre 2015 setembre 2015 agost 2015 juliol 2015 juny 2015 maig 2015 abril 2015 març 2015 febrer 2015 gener 2015 desembre 2014 novembre 2014 octubre 2014 setembre 2014 agost 2014 juliol 2014 juny 2014 maig 2014 abril 2014 març 2014 febrer 2014 gener 2014 desembre 2013 novembre 2013 octubre 2013 setembre 2013 agost 2013 juliol 2013 març 2013 febrer 2013 gener 2013 desembre 2012 novembre 2012 octubre 2012 setembre 2012 agost 2012 juliol 2012 juny 2012 maig 2012 abril 2012 març 2012 febrer 2012 gener 2012 desembre 2011 novembre 2011 octubre 2011 setembre 2011 agost 2011 juliol 2011 juny 2011 maig 2011 abril 2011 març 2011 febrer 2011 gener 2011 desembre 2010 novembre 2010 octubre 2010 setembre 2010 agost 2010 juliol 2010 juny 2010 maig 2010 abril 2010 març 2010 gener 2010 novembre 2009 setembre 2009 juny 2009 maig 2009 abril 2009 febrer 2009


L'ajuntament de Llucmajor i Mater signen un conveni per a la subvenció del transport dels llucmajorers que acudeixen al CEE » Organització Mater\nActualitat, Educació, Família Mater, Organització\nL’ajuntament de Llucmajor i Mater signen un conveni per a la subvenció del transport dels llucmajorers que acudeixen al CEE\nL’ajuntament de Llucmajor i Mater han signat un conveni mitjançant el qual el consistori es compromet a subvencionar el transport d’aquells residents del municipi que accedeixen de forma regular, durant tot l’any, al Centre d’Educació Especialitzat (CEE) de l’organització. La finalitat és promoure el benestar social de totes les famílies amb membres amb altres capacitats intel·lectuals. L’acord ha estat firmat per part del batle de Llucmajor, Éric Jareño, i la directora general de Mater, Bàrbara Mestre.\nEl Centre Mater Misericordiae, per la seva part, introduirà i oferirà, a canvi, aturades en les seves línies de transport dins el terme municipal de Llucmajor, sempre segons les possibilitats del servei i de la manera que millor s’adapti a les necessitats dels/de les llucmajorers/es amb discapacitat atesos/es a les seves instal·lacions.\nReconeguda pel seu compromís amb l’atenció integral i la immersió i col·laboració responsable amb l’entorn, Mater té per objecte social treballar per a la millora de la qualitat de vida de les persones amb altres capacitats intel·lectuals i de les seves respectives famílies. La missió de l’organització és aconseguir que aquestes persones assoleixin una vida la més digna, plena i autònoma possible, amb els suports que calguin i les oportunitats existents. En aquest sentit, l’ajuntament de Llucmajor vol col·laborar amb el transport dels/de les usuaris/àries de Mater que viuen al poble donada la importància de les activitats i els serveis que s’hi duen a terme diàriament.


Un dels aspectes claus serà implantar de manera conjunta més accions orientades a la sostenibilitat i el medi ambient\nVila-rodona, 26 d’Abril de 2022.- El grup Castell d’Or acaba de signar un acord de col·laboració amb la cooperativa agrària CEOLPE amb l’objectiu de complementar-se i reforçar la posició estratègica d’ambdues entitats en el mercat. El president de Castell d’Or, Adrià Rabadà i el president de CEOLPE, Pere Albà, han signat recentment l’acord a les instal·lacions del grup vitivinícola. Aquesta col·laboració, que busca instaurar estratègies comunes, esdevé de gran transcendència pel territori donat que l’objectiu final és beneficiar directament als socis productors que formen part de les cooperatives que configuren Castell d’Or i CEOLPE.\nLes dues firmes establiran estratègies conjuntes per tal de promoure una valoració econòmica més justa de la producció de l’oli d’oliva assegurant que repercuteixi de manera directa als agricultors socis. Castell d’Or i CEOLPE buscaran racionalitzar els costos i optimitzar els recursos així com augmentar la productivitat i la innovació.\nEl president de Castell d’Or, Adrià Rabadà, ha explicat que “estem molt satisfets d’aquest acord perquè neix de la voluntat comú de col·laborar i fer-ho en benefici dels nostres socis”, i ha destacat que “CEOLPE és una entitat de referència amb molts punts en comú amb Castell d’Or com és la seva visió cooperativista i el prestigi de la qualitat del seu producte”. En aquest sentit, Rabadà ha remarcat que “buscarem que aquesta cooperació es tradueixi en una millor posició competitiva i un increment de la sostenibilitat en tot el procés productiu”.\nPer la seva part, el president de CEOLPE, Pere Albà ha destacat que “Castell d’Or té una gran xarxa de distribució de productes vitivinícoles de màxima qualitat en la que pot encaixar perfectament l’oli d’oliva verge extra produït a CEOLPE, l’oli i el cava son dos productes de la terra, amb una forta tradició al nostre territori en la que han treballat tots els nostres avantpassats i nosaltres hi hem de seguir treballant per aconseguir la màxima qualitat”.\nAquest conveni respon també a la cooperació entre les dues entitats per a poder evolucionar i adaptar-se a les necessitats dels consumidors, que cada dia són més exigents en quant a qualitat, responsabilitat social, empresarial i mediambiental.\nDe fet, un dels aspectes més destacats d’aquest acord és implantar de manera conjunta més accions encaminades a promoure una economia sostenible amb la finalitat de fer possible una major eficiència energètica. Les entitats aposten per fer un ús més eficient i racional dels recursos, implantant en les seves polítiques empresarials els principis de la economia circular i biosostenible, com ara, reduir el malbaratament de recursos, identificant i creant noves oportunitats de creixement econòmic, impulsant la innovació i la competitivitat, i implantant mesures que contribueixen a la lluita contra al canvi climàtic i la limitació dels impactes mediambientals derivats de la producció. Aquest acord tindrà una durada de cinc anys amb la possibilitat de pròrroga posteriorment.\nCEOLPE, la cooperativa de l’oli des de 1988\nCEOLPE, SCCL, és una cooperativa agrària de segon grau que té per objecte, d’entre altres, la recepció de les olives dels seus socis i la seva posterior transformació mitjançant la utilització de la més moderna tecnologia; comercialitzar l’oli obtingut i fomentar la concentració de l’oferta i la posada en el mercat; així mateix, reduir costos de producció i valoritzar preus. Ceolpe, com a cooperativa de segon grau, té per objecte la intercooperació i la integració econòmica i/o empresarial dels seus membres. La seva base social està íntegrament formada per cooperatives agràries de primer grau. CEOLPE, SCCL, és una cooperativa de segon grau que neix a l’any 1988 com a CENTRE OLEÍCOLA DEL PENEDÈS, SCCL (CEOLPE). Actualment CEOLPE moltura les olives de més de 70 pobles agrupats en 14 cooperatives de primer grau aconseguint la unió de diferents comarques que són Alt i Baix Penedès, Garraf, Alt Camp, Tarragonès i Conca de Barberà. En el procés d’elaboració d’oli d’oliva de qualitat, actualment poder arribar a tractar un volum total d’ uns 4.500.000 de quilos d’olives amb una producció de uns 750.000 litres d’oli.\nCastell d’Or és l’herència de les primeres cooperatives fundades a finals del s. XIX i principis del s. XX . En l’actualitat, som un total de 16 cooperatives, que representen a més de 2.200 famílies pageses que treballen amb amor i respecte a la natura. Des de 2005, a Castell d’Or, seleccionem les millors vinyes i comptem amb modernes instal·lacions per crear un producte exclusiu, amb personalitat i de categoria Premium.\nCastell d’Or s’ubica a la zona de Comtats de Barcelona, una zona amb paisatges diversos, principalment caracteritzats per belles valls o depressions entre serres no gaire elevades. Amb una llarga tradició com a regió vitivinícola que es remunta a més de 2.000 anys, el raïm del Cava Castell d’Or procedeix de parcel·les que gaudeixen de diversitat de microclimes, a conseqüència de la proximitat a la costa i l’altitud d’algunes vinyes – fins a 750 m sobre el nivell de la mar donen lloc a un cava amb personalitat única. A més la gran extensió de terra que treballen els nostres agricultors, permet una selecció exclusiva dels millors raïms de cada subzona.\nCastell d’Or avança cap a la sostenibilitat amb una nova planta fotovoltaica de 670 m2


El motor de sèrie és un tipus de motor elèctric de corrent continu en el qual l'induït i l'inductor debutat o d'excitació estan connectats en sèrie. És per això que el corrent d'excitació o l'inductor és també el corrent de la induïda absorbida pel motor.\nAquest tipus de motor de corrent continu també rep el nom de motor d'excitació sèrie. La constitució del motor elèctic en sèrie és la de tenir tots els elements del circuit en sèrie, bobinats induïts…\nRudolf Cristià Karl Diesel, va néixer a París el 18 de de març de de 1858 i va morir al Canal Anglès a 30 de de setembre de de 1913. Diesel va ser un enginyer alemany.\nRudolf Diesel es va construir un lloc en la història del motor en ser l'inventor del motor de combustió d'alt rendiment que porta el seu nom, el motor dièsel.\nEl motor dièsel és aplicable a la locomoció. Aquest motor va ser presentat a la fira internacional de París com el primer motor que utilitzava oli mineral com a combustible…\nClassificació segons la disposició dels cilindres\nUna manera de classificació habitual del motor alternatiu és utilitzar el nombre i la disposició dels cilindres. D'aquesta manera tenim:\nEl nom termodinamica prové de l'arrel termo, que significa calor i dinàmica que fa al moviment. El el moviment de la calor en un cos.\nLa matèria està composta…\nEls motors elèctrics de corrent continu funcionen gràcies a les propietats dels imants i al camp magnètic que es genera en fer circular un corrent elèctric per un conductor.\nCom bé sabem, la principal característica dels imants és que tenen un pol sud (negatiu) i un pol nord (positiu). En dos imants diferents els pols de signe s'atrauen i els pols de mateix signe es repel·leixen.


Rocafort de Queralt i Sarral acolliran les últimes xerrades sobre el càncer - Notícies - Oficina Jove\nRocafort de Queralt i Sarral acolliran les últimes xerrades sobre el càncer\nLes xerrades tindran lloc el dissabte 15 de desembre. A Rocafort de Queralt serà a les 17.30 h al local cultural i a Sarral a les 20.00 h a la Casa de Cultura (C/ Hospital s/n, planta baixa).\nEs calcula que, al llarg de la vida, tindran càncer 1 de cada 2 homes i 1 de cada 3 dones.\nEn motiu de la Marató de TV3 i Catalunya Ràdio que enguany compleix la seva 27a edició, Rocafort de Queralt i Sarral acolliran una conferència divulgativa per acostar a la població la realitat mèdica i humana del càncer, una paraula que ens serveix per referir-nos a més de 200 tipus diferents de malalties: mama, còlon, pulmó, cervell, leucèmia, limfoma, pàncrees, etc.\nLes xerrades tindran lloc el dissabte 15 de desembre. A Rocafort de Queralt serà a les 17.30 h al local cultural i a Sarral a les 20.00 h a la Casa de Cultura (C/ Hospital s/n, planta baixa). Les dues conferències aniran a càrrec de la Doctora Sandra Guaita, investigadora postdoctoral de l'Institut d'Investigació Sanitària Pere Virgili (IISPV).\nAquesta xerrada, emmarcada en una intensa campanya de divulgació i sensibilització adreçada als joves de Catalunya que impulsa la Fundació La Marató de TV3, està organitzada per l’Oficina Jove de la Conca de Barberà, la Lliga contra el Càncer de les Comarques de Tarragona i Terres de l’Ebre i l’Associació de Dones Rocafortines.\nLa conferència s’ha realitzat a sis municipis més: Barberà de la Conca, l’Espluga de Francolí, Montblanc, Santa Coloma de Queralt, Vilaverd i Vimbodí i Poblet. Totes elles en col•laboració amb diferents entitats, principalment juvenils. En total, més de 150 persones hi han participat.


2006 Febrer — Creació filosòfica\nEntries from Febrer 2006 ↓\nFebrer 28th, 2006 — General\nAra que s’ha posat de moda manifestar-se per un munt de raons totes elles justificables, encara que no per aquest motiu, hagin de ser acceptades en la seva majoria, perquè en bona part són promogudes pel costat fosc de la força (emulant una coneguda expressió galàctica). Manifestacions per la unitat de la família, manifestacions per […]\nFebrer 26th, 2006 — General\nEstava corregint unes dissertacions sobre el valor de la filosofia actualment i m’he trobat amb un títol curiós: desertització filosòfica. L’alumne s’havia confós i en comptes de posar dissertació filosòfica havia posat desertització filosòfica. Aleshores he pensat que potser inconscientment havia reflectit un dels possibles futurs de la filosofia. S’estarà desertitzant la filosofia igual com […]\nMini filosofia tunisiana condensada\nFebrer 19th, 2006 — General\nAquests darrers dies he fet un viatge maratonià per terres tunisianes amb 30 alumnes. De fet només hi hem estat 3 dies, però he pogut besllumar una mica el tarannà filosòfic tunisià. El primer dia (a Tunis estava plovent) vam arribar molt tard a Sousse, en un hotel on l’estalvi de llum era notable, això […]\nFebrer 18th, 2006 — General\nSegurament quan parlem de les llibertats i dels drets dels ciutadans o dels individus en general, una de les coses més importants és tenir el dret a decidir. Perquè quan no existeix aquest dret, aleshores es perd també una part important de nosaltres mateixos. No tenir dret a decidir és no tenir dret a triar […]\nFebrer 12th, 2006 — General\nEstava fent les maletes per marxar uns dies de viatge i he pensat que en el fons som nòmades. Ens agrada viatjar, moure’ns, anar a altres llocs, conèixer noves terres. Segurament no hauríem sobreviscut si no fos així, és a dir, si el viatjar no fos inherent a la nostra condició humana. De fet els […]\nFebrer 5th, 2006 — General\nAixí com naufraguen els vaixells al mar roig, així també poden naufragar les idees en el mar de la incomprensió epistemològica. En aquests moments la meva nau trontolla enmig d’una tempesta dirigida per una força filosòfica "superior" anònima. És curiós com l’anonimat permet dir i fer coses que potser d’una altra manera no es farien […]


Notes d'opinió: Escola2018\nL'amic Marià Cano em va informar per correu fa unes setmanes de la iniciativa Escola2018, iniciativa que proposa un grup de gent molt activa del que ell mateix en forma part. Com que fa temps que penso que mirar més enllà del dia a dia i del curt termini és un assumpte fonamental per al futur de l'educació, celebro que hi hagi iniciatives en aquest sentit.\nA la web de "La mirada pedagógica" i a la pròpia web d'en Marià hi ha una explicació particularment interessant del tipus de contribucions que n'esperen els promotors, les quals han de tenir tres característiques "trencadores": han de ser propostes positives, personals i creatives.\nEn les seves pròpies paraules han de ser (ho copio literalment):\nPropostes positives, no crítiques. No parlem de l'educació que tenim, sinó de la que volem. Somia i proposa: el futur el construïm entre tots.\nPropostes personals, no refetes. No enllacis articles interessants, opinions d'altres, referències alienes, sinó enriqueix-los amb la teva aportació. Sigues personal i glosa, comenta, proposa segons el teu propi punt de vista.\nPropostes creatives, no convencionals. No podem canviar les coses si ho fem tot igual que ho hem fet fins ara. Cal començar a pensar de noves maneres. Crea i explora, les noves situacions demanen noves idees.\nAixò és posar el llistó molt amunt, però és el que cal perquè els dèficits de visió i de creativitat no se solucionen amb res, ni amb diners. Fins i tot és possible que amb més finançament els resultats que s'obtiguessin fossin menys satisfactoris pel fet d'emprar els diners en direccions equivocades, retrògrades. En aquest sentit faig meves les paraules d'en Manuel Castells: "Y en este mundo de libertad, interviene el factor en mi opinión decisivo del fracaso escolar: el desfase cultural y tecnológico entre los jóvenes de hoy y un sistema escolar que no ha evolucionado con la sociedad y con el entorno digital." (Estudiar, ¿para qué? La Vanguardia 24/11/2007) Disposar de més diners no suposa que automàticament s'adrecen a superar aquesta fractura. (I consti que no vull pas dir que no falten recursos econòmics a la nostra educació.)\nTorno al tema després d'aquesta digressió. He fet un post per a Escola2018 amb el títol "Viure és aplicar coneixement" mentre intentava seguir aquest programa: positiu, personal, creatiu. A més, i a diferència d'altres escrits meus, he intentat que sigui curt. El text d'aquest post, que té un to una mica transcendentalista, és el següent:\nPublicat per Ferran Ruiz Tarragó a 5:52 p. m.\nTot i que una mica tardanament, et voldria donar les gràcies per recolzar la iniciativa i donar el teu punt de vista.


Roger Mas i Maria Rodés, nous reclams de la programació dels Teatres de Valls\nA més, el públic gaudirà de la nova producció de circ de Passabarret i els vallencs Roger Padullés, Edgar Martínez i Violant Llopis\nEl cantautor Roger Mas actuarà el 17 de març al Teatre Principal CEDIDA\nDivendres, 19 Gener 2018 17:40\nEls Teatres de Valls ja tenen la seva programació d’espectacles per als propers mesos. Una de les novetats serà aquest 24 de gener, a les 19:30h, a l’habitual roda de premsa per explicar-ne els continguts que s’ha transformat en una presentació artística al Principal, gratuïta i oberta al públic, amb actuacions breus d’alguns dels noms que setmanes després oferiran els seus espectacles.\nEn l’apartat musical del cartell destaca el concert que el cantautor de Solsona, Roger Mas, acompanyat del seu nou trio, interpretarà el 17 de març al Principal en el qual presentarà el nou disc ‘Parnàs’. L’enregistrament està integrat per una selecció de poemes d’autors tan diversos com Miquel Martí i Pol, Joan Maragall o Salvador Espriu, i que ha comptat amb algunes col·laboracions com Bikimel o Núria Graham. La de Valls serà la segona actuació de la gira de Roger Mas després de l’estrena del disc el dia abans de l’Auditori de Barcelona dins el Festival Barnasants. També serà estrena a la demarcació de Tarragona el concert de la cantautora catalana Maria Rodés, el 5 de maig, amb el seu nou disc ‘Eclíptica’, inspirat en la vida i l’obra del seu tiet besavi meteoròleg i astrònom i director de l’Observatori de l’Ebre abans de la Guerra Civil espanyola.\nLa part musical es completa amb la col·laboració dels Amics de la Música de Valls que han programat el concert ‘Emili Vendrell, la veu del poble’, el 5 d’abril al Teatre Principal, amb el tenor vallenc Roger Padullés acompanyat del pianista Josep Surinyac. Aquest concert porta el segell de Territori Creatiu Vallenc ja que els Teatres de Valls ofereixen cada temporada diversos muntatges amb la participació parcial o total d’intèrprets de la ciutat. Amb aquest segell destaca també l’estrena absoluta del nou espectacle circense per a adults de la companyia vallenca Passabarret/la Circoteca ‘Josafat’, el 28 d’abril. Es tracta d’un muntatge dirigit per Adrián Schvarsteiz amb els actors Oriol Llop, Laia Estrada i Guillermo Cides, que n’és l’autor de la música original. Aquesta adaptació del clàssic del Modernisme de Prudenci Bertrana serà possible gràcies a la residència creativa de la companyia durant una setmana al Principal on acabaran d’ajustar el muntatge.\nEl segell Territori Creatiu Vallenc també el portaran el musical ‘Per si no ens tornem a veure’, de Marc Sambola i Alícia Serrat, que comptarà amb el vallenc Edgar Martínez damunt l’escenari del Principal dissabte 10 de març; la lectura dramatitzada ‘Safira’, de Magí Sunyer, dirigida per Joan Castells i amb la vallenca Violant Llopis, acompanyada de Mercè Espelleta i Carles Bigorra (24 de febrer, Teatre Principal); i l’obra ‘Fan l’Humor’, de la pallassa vallenca Pepa Plana i Marcel Gros, que arribarà el diumenge 20 de maig a la tarda a la Vela Passabarret als Jardins de Casa Fèlix.\nEl 7 d’abril arribarà l’obra ‘Barbes de Balena’ d’Anna Maria Ricard, que va ser finalista del Premi BBVA de teatre i que permet a totes les persones amb el carnet d’Amics dels Teatres una entrada gratuïta prèvia recollida de la mateixa. Aquesta obra dirigida per Mònica Bofill ens ofereix un recorregut per la vida de la doctora Dolors Aleu, la primera dona llicenciada en medicina a Catalunya i a l’Estat espanyol.\nTotes aquestes obres arrodoneixen i diversifiquen la programació prèviament anunciada que es va posar a la venda amb gran èxit durant la campanya de Nadal: ‘E.V.A.’, de T de Teatre (16 de febrer, Centre Cultural), un muntatge estrenat a l’estiu al Festival Grec de Barcelona que serveix per celebrar el quart de segle d’aquesta companyia; ‘Frankenstein’, de Mary Shelley, coproducció del Teatre Nacional de Catalunya amb actors com Joel Joan, Lluís Marco o Àngel Llàcer (14 d’abril, Centre Cultural); la versió que Josep Maria Pou protagonitza del clàssic ‘Moby Dick’ de Herman Melville (19 de maig, Centre Cultural) i que ben aviat s’estrenarà a Barcelona; el concert de la gira mundial ‘La increïble història de violí’, amb Ara Malikian (24 de març, Centre Cultural) i l’humor de Justo Molinero y los destacastaos amb el seu nou muntatge ‘El hombre la gran chapuza de Dios’ (18 de març, Centre Cultural). De fet, el concert de Malikian té previst penjar el cartell d’entrades exhaurides ben aviat.\nLa temporada teatral ha plantejat al Teatre Principal quatre espectacles especials per al públic familiar, tres amb recomanació a partir de quatre anys i un destinat als nadons. El 3 de març serà el torn del clown Kike Sebastián amb el muntatge de circ i comèdia ‘Comediant’; el dia 12 de maig la companyia 2PrincesesBarbudes interpretarà el concert ‘Sempre de vacances’, d’Helena Cases i Marc Marcé; i el 26 e maig serà el torn d’El Replà Teatre i el musical ‘Ai rateta, rateta’, de Jordi Sors i Ramon Bau. El dia 21 d’abril, Aboon Teatre portarà ‘L’arbre de la vida’, tres passis d’aquest espectacle per a nadons recomanat per als més petits: de 6 mesos a 3 anys.\nEscola de l’espectador i servei educatiu\nLa programació es completa amb diverses activitats dedicades al foment del teatre i batejades amb el nom de l’Escola de l’Espectador, entre les quals hi destaca un col·loqui post funció amb les actrius de T de Teatre el divendres 16 de febrer, un taller de cable d’equilibris al Principal el 6 d’abril amb Ariadna Juncosa o les exposicions al vestíbul del Principal, en aquesta ocasió amb el suport de l’Àrea de Cultura de la Diputació de Barcelona: Adrià Gual. ‘L’escenògraf de la modernitat’ (del 17 de febrer al 22 d’abril) i ‘Cartells teatrals modernistes’ (del 27 d’abril al 27 de maig).\nEls Teatres de Valls treballen també en l’educació amb diferents propostes pensades especialment per a les escoles, com el teatre en anglès el dia 16 de març amb l’obra ‘Tommy & the thalent thief’, de la Cia Tell-Tale Theaher, les audicions musicals de música tradicional, jazz i música de cambra que organitza el Centre de Recursos Pedagògics de l’Alt Camp (CRP-Alt Camp), el 35è Festival de Teatre Infantil i Juvenil de l’Alt Camp, organitzat també pel CRP o les visites teatralitzades per a escoles i instituts ‘Les bambolines del Principal’, realitzades pel GTP.\nLa temporada dels Teatres de Valls tindrà totes les entrades a la venda a partir del dilluns 5 de febrer a les 12 del matí a través del portal les 24 hores del dia, a les taquilles del Teatre Principal, que obriran de dilluns a dissabte de 12 a 14 i de 18 a 20 h, així com al telèfon 902 044 226 de dilluns a dijous de 9.30 a 14 i de 16 a 18.30 h i divendres de 9 a 15 h.


TALLER-CATA CERVESES DE CAFÈ | Beer Events\nEn el marc de l’Independent Barcelona Coffe Festival, el BBF va ser convidat a mostrar les possibilitats del cafè com a adjunt cerveser.\nTercera edició de l’ Independent Barcelona Coffe Festival cita ineludible per a tots els amants del cafè de la ciutat. Tres dies sencers dedicats al voltant del moviment independent del cafè i punt de trobada de professionals i aficionats.\nEls dos primers dies eren exclusius per a professionals, on es van donar cita torrefactors, fabricants de maquinària i altres professionals del sector. Dissabte era el dia obert al públic general que va respondre omplint l’Espai 88 del Poblenou fins a la bandera. Dissabte també va ser el dia de tallers i tastos vinculats al cafè i el seu entorn.\nVam rebre l’amable invitació de participar al IBCF amb un taller-tast de cerveses de cafè, pràctica molt estesa en el món del craft beer. La majoria en estils com Imp. Stout o Porter però cada vegada la creativitat arriba a mes estils.\nUn sold-out poc després de posar-les a la venda feia intuir que seria un gran taller amb un públic entès i interessat. El taller va constar de dues parts: Analitzar el procés d’elaboració de cervesa i en què diferents moments s’incorporava el cafè i de què manera. I d’altra banda, veure les propietats organolèptiques que aporta el cafè en diferents cerveses de la forma més pràctica existent, el tast.\nUna estona impagable, gaudint de bona cervesa i difonent cultura cervesera. Com festival cerveser ens encanten aquest tipus de col·laboracions amb altres esdeveniments apassionats i fets des de la passió, afecte i respecte pel producte. Llarga vida a l’IBCF !!


El masclisme digital, al punt de mira de les Jornades contra la Violència envers les Dones | Tota la informació d'interès ciutadà sobre la situació d'emergència pel coronavirus Covid-19\nEl masclisme digital, al punt de mira de les Jornades contra la Violència envers les Dones\n18 de novembre de 2020 - 11:19 h\nCastelldefels celebra els dies 23, 24 i 25 de novembre la divuitena edició de les Jornades del Dia Internacional per l’Erradicació de la Violència que pateixen les dones. Les activitats, que es fan en línia, volen conscienciar sobre la necessitat d’erradicar les violències digitals que pateixen les dones\nLes 18es Jornades contra la Violència deGènere de Castelldefels prenen posició contra el masclisme digital, amb un programa que enguany es desenvolupa no presencialment.\nLa pandèmia ocasionada pel coronavirus fa que aquest any les jornades se celebrin en mode virtual, sense possibilitat d’organitzar activitats presencials. L’edició 2020 de les jornades porta per lema “Masclisme 2.0: violències digitals contra les dones”. Totes les activitats es podran seguir en línia a través de Facebook.\nLa commemoració del 25 de novembre té com a activitat destacada la lectura del manifest de la jornada, a càrrec de la psicòloga referent del Servei d’Informació i Atenció a les Dones de Castelldefels, Sílvia Aliagas. Al llarg de la jornada s’il·luminarà la font de l’avinguda de la Pineda amb el color morat, que simbolitza la lluita per l’erradicació de la violència que pateixen les dones. Entre els dies 19 i 26 de novembre també s’il·luminaran amb aquest color la façana de l’Ajuntament i el Castell.\nEl 25 de novembre també es durà a terme la gala virtual d’entrega de la tretzena edició dels premis del concurs de presentacions “Digue-hi la teva i transforma!”, adreçat a joves de 14 a 18 anys d’edat que estudiïn o visquin a Castelldefels, aquest any sobre el tema “La violència de gènere en l’adolescència i la joventut”. La gala virtual comptarà amb la col·laboració de Paranoia Studi.\nAltres activitats del dia 25-N són l’entrevista a l’advocada especialista en gènere i drets humans Laia Serra, en què s’abordarà com el masclisme es manifesta en violències digitals cap a les dones i quines estratègies tenim per abordar-les. Així mateix, Ràdio Castelldefels col·laborarà al llarg de tot el dia amb “Paraules i música per la Igualtat i contra les violències masclistes”.\nCinema, tertúlies i tallers en línia\nLes jornades 2020 ofereixen també, el dia 26, l’estrena en línia del documental “Castelldefels contra la violència masclista”, amb la col·laboració del Consell Municipal de les Dones, i la projecció, també en línia, de la pel·lícula “La hija de un ladrón”, de Belén Funes.\nEl 26 de novembre és també la data triada per a la celebració no presencial de la tertúlia del programa Veus de Dona titulada “Algunes dosis per sortir d’una relació de violència”, a càrrec de la psicòloga especialitzada en atenció a les violències masclistes Ana Sànchez. Cal inscriure-s’hi escrivint un mail a l’adreça igualtat@castelldefels.org.\nI el 30 de novembre, a través del canal de You Tube del Consell Comarcal del Baix Llobregat, transmissió de la trobada teatralitzada entorn l’amor romàntic i la violència masclista “No sólo duelen losgolpes”, de Pamela Palenciano.\nCompleten les jornades 2020 el taller virtual “Els mites de l’amor romàntic” (12 i 19 de novembre), una sèrie de tallers de prevenció de la violència masclista als centres educatius, una campanya de sensibilització adreçada a entitats i comerços, i contes, també en línia, per a infants.\nErradicar la violència\nEn aquesta trobada, les dones van denunciar la violència de gènere en l’àmbit domèstic i la violació i l’assetjament sexual que exercien molts governs, incloent-hi la tortura i els abusos que patien moltes presoneres polítiques.\nEs va escollir aquest dia per rememorar la mort violenta de les activistes polítiques Minerva, Patria i Maria Teresa Mirabal, germanes que van ser assassinades per la policia secreta del dictador Rafael Trujillo a la República Dominicana.\nA Castelldefels, el Dia Internacional per l’Erradicació de la Violència envers les Dones es commemora, des de fa molts anys. Aquest 2020, a causa de la covid-19, la commemoració serà ‘on line’.\nXVIII Jornades del Dia Internacional per a l’Erradicació de la Violència envers les Dones\nEl CRUC masculí, subcampió de la Divisió d’Honor Catalana de rugbi\nA partir del 24 de maig, flexibilització de les mesures de restricció anticovid\nEl CRUC masculí juga la final de la Divisió d’Honor Catalana de rugbi\nCastelldefels commemora el Dia Internacional contra la LGTBIfòbia


Recordant. Processons…La del Cor de Maria (1) | una mica de tot arreu\nUna de les processons que la gent més recorda i, de la qual hi ha moltíssim material gràfic, és la del Cor de Maria.\nEra una processó organitzada pels pares claretians i, ja des de principis del segle passat, tancava el seguici una carrossa amb la imatge de la Verge, que era portada per grups de noies.\nEl més destacat i popular d’aquesta processó era la gran quantitat de nens i nenes que anaven vestits de sants i santes, de bisbes o de Papa.., sobresortint especialment la que anava de mare de Déu i el nen que representava sant Antoni M. Claret. Els vestits que portaven estaven molt ben confeccionats i els anaven fent servir cada any diferents generacions d’infants.\nHi ha moltíssimes fotografies de grups fetes al llarg dels anys on s’identifiquen quantitat de cerverines i cerverins.\nImatges de la processó del Cor de Maria passant per la Rambla dels Caputxins, a principi del segle passat. Les diferències urbanístiques són notables. I els vehicles aparcats també.\nA la dreta es veu perfectament la font que, encara avui, es troba al mateix lloc. Fixeu-vos com va vestida la dona que camina per la vorera. Així com també el grup de capellans que tanquen la processó. El del mig amb una capa molt vistosa.\nEs parava a la plaça Major on s’hi acostumaven a fer fotografies. Les noies porten la carrossa. A la dreta s’hi veuen els músics i a l’esquerra un grup de pares claretians. Els balcons de la Paeria llueixen domassos i la guàrdia civil també acompanyava la carrosa de la Verge.\nEl pas de la carrossa per la plaça Santa Anna. Observeu les diferències que hi ha amb ara. De capellans n’hi havia un munt i aquí, les noies que porten la carrossa, van vestides de negre. Sortosament no s’hi veu cap guàrdia civil.La processó enfila carrer Major avall. A l’esquerra es veu l’església de Santa Anna i, la casa on hi ha l’anunci de sabó, és on actualment s’hi troba la botiga dedicada als germans Márquez.\nAquestes properes fotografies ja són de finals dels anys 60. D’esquerra a dreta: Gemma Villarroya, Concepció Puig i M. Rosa Villarroya caminant pels carrers de Cervera en plena processó. M. Rosa va de Mare de Déu de Lourdes i Gemma de Bernardette Subirous.\nFotografia de grup del mateix any que la imatge anterior.\nPrimera fila d’esquerra a dreta: Dolors Rivera, no identificada, Misteri Rivera, Montserrat Vall. Pili Pérez, Concepció Puig, Rosa Bernaus, Ramon Font, Dolors Trilla, Assumpta Noguera, Paquita Ninot, M. Rosa i Gemma Villarroya.\nSegona fila d’esquerra a dreta: no identificat, Ramon Bonjoch, Ansotegui, Daniel Llona, Antònia Vives, figura principal ja que va vestida de Verge del Cor de Maria, no identificat, Rodolfo Solé, Cos, Companys, Marian Trilla, Joan Puig i un jove familiar de la botiga “Les Maravilles” que venia a passar temporades a Cervera.\nper unamicadetotarreu a febrer 28, 2021\n← Recordant. Processons… Corpus. Altars i angelets (5)\nRecordant. Processons…La del Cor de Maria (2) →


Cartes i postals d'arreu: Whanganui\nWhanganui, o Wanganui, és una ciutat d'uns 40 mil habitants, situada a la costa occidental de l'illa Nord de Nova Zelanda, a prop de la desembocadura del riu Whanganui. El nom maori Whāngā nui significa "gran port" o "gran badia" i ja tenia assentaments destacats en l'època anterior a l'arribada dels europeus. Els primers comerciants europeus van arribar a la zona el 1831, i el 1840 s'hi van establir els primers missioners i es va crear la població de Petre que, des de 1854, passa a dir-se Wanganui. El 2009 es va passar a dir Whanganui.\nEl segell mostra Awaroa Bay, a la costa septentrional de l'illa Sud de Nova Zelanda.\nLa postal l'ha enviat la Carol.\nPublicat per Josep a 14:19


Converteix Ardors (ARDR) i Lliures Libaneses (LBP) : Canvi de divises Calculadora de conversió\nArdor (ARDR) i Lliura libanesa (LBP) Canvi de divises Calculadora de conversió\nAquest Ardor i Lliura libanesa convertidor està al dia amb tipus de canvi de 19 Gener 2021.\nIntrodueixi l'import que voleu convertir a la casella a l'esquerra de Ardor. Utilitzeu les monedes "swap" per fer Lliura libanesa la moneda per defecte. Fer clic a Lliures Libaneses o Ardors per convertir entre aquesta moneda i totes les altres monedes.\nThe Ardor és la moneda en la cap dels països. La lliura libanesa és la moneda en la Líban (LB, LBN). El símbol per ARDR pot ser escrit ARDR. El símbol per LBP pot ser escrit L L. La lliura libanesa es divideix en 100 piastres. La taxa de canvi de the Ardor es va actualitzar per última vegada el 19 Gener 2021 de coinmarketcap.com. La taxa de canvi de la lliura libanesa es va actualitzar per última vegada el 19 Gener 2021 de Yahoo Finance. La ARDR factor de conversió té 13 dígits significatius. La LBP factor de conversió té 5 dígits significatius.


No tot va sempre sobre rodes: La CUP presenta una moció de suport a la ILP contra les corrides de braus\nJo vaig firmar i en vaig parlar al bloc fa un mes.\nAleshores jo només sabia d'un lloc fixe de recollida de firmes, una botiga de roba al carrer Raseta, hi ha avui algun punt de recollida fix més, a part de la parada que fan avui?\nSi l'Ajuntament aprova la moció i en fa difusió estaria bé tenir algun lloc on la gent s'hi pogués adreçar encara que només fos unes hores a la setmana.\n23 de gener de 2009, a les 8:24\nA Molins de Rei sembla ser que hi ha uns quants fedataris/es. Fa un parell de setmanes es va col·locar una parada informativa per recollir signatures a la plaça del Mercat i avui divendres també hi estarà.\nSembla ser que durant la Fira de la Candelera també hi seran.\n23 de gener de 2009, a les 9:11\nILP Prou! Molins de Rei (Barcelona): Rambla de la Granja, 20\n10:00 14:00 - 16:30 20:30\nAquest és un punt fixe de recollida de signatures.\n23 de gener de 2009, a les 16:04\nAlgú sap ben bé que és un 'correbous'? M'ho podria explicar?\n23 de gener de 2009, a les 16:32\nQuan es parla de correbous és el que es fa en moltes festes dels pobles de les terres de l'Ebre que consisteix en circuits tancats on es fan curses com els "San Fermin" però sense matar al toro després.\nAixò sino es maltracta físicament a l'animal no estaria prohibit si tira endavant la ILP.\nPotser si que hi ha maltractament psicològic cap a l'animal perquè se l'obliga a córrer entre molta gent però com a mínim no pateix físicament cap maltractament.\n23 de gener de 2009, a les 16:37\nO sigui, un correbou és un Guantanamo de braus...\n23 de gener de 2009, a les 18:28\nUn correbous és com el "San Fermin". En els carrers o recinte tancat corren junts persones i braus.\n24 de gener de 2009, a les 1:32\nContinuo sense saber qué és un 'correbou'. Es maltracten famelles o mascles, de quina edat, d'on venen, com els han traslladat, on els guarden, quants 'bolos' fan durant les 'festes', quína esperança de vida ténen, qué fan quan no 'treballen', quin descans ténen, a quínes pràctiques humiliants s'els sotmet per tal que siguin mansos?\n24 de gener de 2009, a les 15:30\nDoncs si et soc sincer no arribo a saber tant sobre els correbous però confio en la gent que està portant a terme la ILP i estic segur que sino han inclòs als correbous en la petició de prohibició serà perquè creuen que no es tracta d'una pràctica denigrant pels animals.\nIgualment segur que d'una forma mínima els animals també pateixen però llavors també podríem dir que s'hauria de prohibir tenir gossos en un pis perquè no poden gaudir d'un espai prou gran per fer una vida més agradable. Això ho dic perquè a vegades és dificil posar el límit de fins a on acceptem considerar una pràctica com a bona o dolenta.\nA veure si algú que hi entengui més del tema ens explica exactament el que son els correbous.\n25 de gener de 2009, a les 15:23\nFaré veure que no has contestat.\n26 de gener de 2009, a les 22:42


La Gallina Pelada Sin título\nCim de la Gallina Pelada (2317m)\nSortida que ofereix unes excel·lents vistes de tot el que es el prepirineu; Rasos de Peguera, Port del Compte, Pedraforca, Serra del Cadí, es una ascensió fàcil i ràpida al punt culminant de la serra d’Ensija, per la seva boscosa vessant nord. Camí que passa per diverses fonts d’aigua permanent. Els principals atractius d’aquesta ascensió són la descoberta dels enormes rasos herbats que s’estenen per les parts altes del massís.\nACCES: agafem la C16 de Manresa – Berga – Túnel del Cadí, un quilòmetre avanç d’arribar a Guardiola de Berga passem un túnel i tot seguit hi ha l’encreuament de la B-400 direcció Massís del Pedraforca. Seguim la B-400 una vegada passat Saldes trobarem el coll de la Trapa, passem el coll i tot seguit trenquem a l’esquerra direcció Vallcebre, seguim la pista asfaltada (avanç pista sense asfaltar) passem pel pla de Palomera i uns 300m després, just en un revolt a la esquerra hi ha el començament de la ascensió per la font Freda, al costat de la carretera trobarem petites zones per aparcar el cotxe.\nDesprés d’aparcar el cotxe trobem l’indicador de la Font Freda i unes escales que ens porten a una zona preparada per fer pic-nic on hi ha la font, allà mateix veurem els indicadors per pujar al refugi d’Ensija .\nEl principi del recorregut es bastant pronunciat i amb pedra desfermada, remuntem per la vora dreta del barranc de la font d’Ensija, passem quasi a tocar la font de l’Orri que raja amagada sota un roc. Cap als 1860m, el corriol abandona la rasa i s’enfila a buscar un contrafort (Planella Petita) pel llom del qual continua guanyant altitud. En arribar a un replà herbat (Planella Gran) el camí desapareix momentàniament, cal seguir prat amunt, les fites i els rastres de corriol reapareixen aviat. El panorama cap al nord és magnífic. El corriol voreja una elevació de la carena i arriba a una coma desolada, tot seguit. Al davant s’estén la gran depressió del clot d’ensija. Tot seguit descobrim el refugi d’Ensija.\nEl refugi d’Ensija (2060m) a la vessant nord de la Gallina Pelada, compta amb 32 places guardades d’abril a octubre, o 6 places lliures sense guardar. Servei de menjars i begudes, calefacció, aigua, dutxes, llum, cuina, servei de guia. Propietat de la F.E.E.C.\nPagina principal els xiruques


Torna la festa de la gastronomia de Balaguer, el Correbars i el Concurs de Tapes – Comarques de Ponent\nTorna la festa de la gastronomia de Balaguer, el Correbars i el Concurs de Tapes\nBalaguer celebrarà el divendres 28 de juny la 4a. edició del Correbars, una iniciativa que pretén vincular els bars i restaurants de la ciutat en benefici de la difusió de l’hostaleria. El Correbars és una activitat que consisteix en realitzar un recorregut per la ciutat amb parada a 9 bars i restaurants de Balaguer per menjar i beure. L’acte serà amenitzat per la ‘Xaranga Va i Ve’. La plaça del Mercadal serà el punt de sortida i el pub Zeppelin, l’arribada. Enguany, la festa fa referència al 600 aniversari de la fi del Comtat d’Urgell. Per aquest motiu, els organitzadors, l’associació Correbars, demanen als participants que vagin amb una samarreta negra o groga, els colors de l’escut de Balaguer.\nEl dia 29 de juny es donarà el tret de sortida a la 3a. edició del Concurs de Tapes, on 21 establiments de Balaguer oferiran les seves creacions gastronòmiques fins el dia 11 de juliol. Hi haurà un premi de jurat i un premi popular.


Moya: “A la ciutat hi ha un pacte formalitzat entre Orengo i Mut i un altre que negocien Mut i Torró” – Compromís per Gandia\nMoya: “A la ciutat hi ha un pacte formalitzat entre Orengo i Mut i un altre que negocien Mut i Torró”\nPublicat el 22 Juny 2010 en General\nEl senyor Mut declarava que corria el remor d’un pacte entre el PP i el Bloc. Ens ha pillat! Tenim un pacte que hem tancat directament amb Zaplana i deu ser per això que el Sr. Mut ho sap: com són tan amics li heu deu haver contat. Però, de moment, ací l’únic pacte que existeix és el que tenen el Sr. Mut i el Sr. Orengo, després de tants anys anteriorment d’insults, desqualificacions, querelles criminals… que, “pelillos a la mar”, ràpidament oblidades. Un pacte entre els qui s’acusaven de corruptes o entre els qui afirmaven que no pactarien ni “hartos de vino”.\nMireu el que afirmava el Sr. Soldevila (Plataforma) en juny del 2006, quan era regidor del PP:\n“Els comissaris del PSOE, passaran llista? Prendran represàlies? Orengo no se sustenta en principis ètics i només actua amb criteris immediats al servei dels seus interessos i per pura conveniència egoista. Què té que celebrar Orengo?: el caos circulatori, com ha gestionat la immigració, que hui suposa el 22% de la població, l’elevat endeutament…\nOrengo sembla el dictador Neró que es diverteix tocant la lira i cenyint-se la corona de llorer mentre la ciutat pateix la seua irresponsabilitat”\nSabeu quan deia això?: davant de la mateixa festa que va celebrar Orengo fa quatre anys. Un any després, el Sr. Soldevila pactava amb eixe Neró. Un pacte que ha arruïnat i continua arruïnant Gandia.\nPerò és curiós que tant el PSOE com la Plataforma, insisteixen en propagar la consigna d’un acord PP-BLOC, que repeteixen cansinament, potser pel propi nerviosisme o per tapar les vergonyes del pacte que tenen ambdós.\nA la ciutat només hi ha un pacte formalitzat: Orengo-Mut. I un altre que s’estava negociant: Mut-Torró. I eixe no és una remor sinó converses formals, de les que podem donar dates, llocs i participants. Eixe sí que és un pacte que s’estava negociant i que es pot demostrar: la resta són intents de marejar per amagar altres coses\nPer al Sr. Mut, la gran prova d’eixe acord està en l’aprovació per part del PP de la moció del Bloc sobre el requisit lingüístic: una prova irrefutable, certament. Suposem que, en base a eixe mateix fil argumental, el Sr. Mut deu estar intentant pactar amb Esquerra Republicana perquè ell, en la junta de govern, va aprovar una subvenció a l’Institut Ramon Llull per divulgar a Roma els actes del Vé Centenari.\nCal ser més seriosos. Nosaltres no solem parlar de remors. I pensàvem que, amb la seua exquisida educació, el Sr. Mut tampoc. Però ja veiem que es perden les formes amb molta facilitat.\nI, parlant de remors, la que circula pels ambients polítics és que, davant la ruptura en tres pedaços o tres sectors quasi irreconciliables de la Plataforma, el Sr. Mut ha demanat l’afiliació al PSOE després d’haver estat rebutjada la seua demanda de readmissió en el PP, on sembla que sí s’ha tornat a afiliar el Sr. Soldevila. Eixe sí que és un rumor que circula amb insistència.\n← BLOC-Verds proposa una consulta popular sobre el tramvia\nMoya: “Gandia ens uneix, però les formes ens separen” →


Agraïment és la primera paraula que ens ve al cap desprès de la Festa d’enguany. En primer lloc, a la Mare de Déu, per estar un any més entre nosaltres i atendre la petició de quedar-se per sempre ací. Ella és la principal destinatària de la Festa. En segon lloc, al nostre poble, que és el receptor immeditat i exigent de la nostra activitat. Finalment, a la participació en la Festa, d’una manera o d’una altra, de tantes persones que fan possible que, per alguns dies, Algemesí siga un trosset de Cel, on es produeixen vertaders miracles, sobre tot de l’ànima.\nDe l’activitat dels festers sols podem dir que, participar en la continuació d’un projecte comunitari, que té les arrels en una morera de Berca i el seu futur baix la protecció de qui cura les nostres malalties, és una sort no merescuda, que volem compartir i hem procurat fer extensiva socialment i geogràficament, amb concurrència activa de balls, músics i veïnats. Part d’eixa sort és haver vist personificada la generositat i l’emoció en els nostres carrers i places, tant en el carrers de volta, com els llocs on s’han fet els assajos pel poble.\nÉs temps de perfecció, sempre és temps de perfecció, de millora. Una evident millora és la pàgina web, introduïda per la iniciativa de joves festeres, que ha suposat l’obertura de noves perspectives de divulgació que, simplement, hem encetat i que tenen pretensió de continuïtat. Efectivament, la pàgina web continuarà. Fa quatre anys l’intent no va quallar, replantejada la idea, observat allò que es devia de modificar i amb l’ajut de tanta gent s’ha fet possible enguany. S’ha produït una evident millora en la divulgació de la Festa, en els mitjans de comunicació social, en esta ocasió fruït de l’experiència. Joventut i maduresa que tan encertadament es combinen en la Festa. En eixa línia de treball, estem preparant una revisió de tot allò que s’ha organitzat, per conèixer fortituds i febleses. Durant la preparació dels actes d’enguany, s’ha iniciat la reflexió sobre alguns aspectes de la Festa, per a que el Patronat i el Consell Assessor de la Fundació disposen del material necessari per a adoptar les decisions que consideren més encertades per al futur. Tot per transmetre, als que ens succeiran en la rotació anual de l’organització de la Festa, informació i producte de treball, per a que l’any que ve tot isca millor, que eixirà.\nL’activitat de la Festa no queda paralitzada fins a l’any que ve. El Barri de València ja està preparant els actes de l’any vinent, que tindran com a element destacat mecanismes per a produir aire refrescant, per als calorosos primers dies de setembre. El nostre Barri continuarà amb els encàrrecs d’organització que té encomanats: la col·laboració amb la Confraria en la Novena de Guitarretes i l’organització del culte a Jesús, baix l’advocació del Crist de l’Agonia, tant en Setmana Santa, com en la Festa de la Transfiguració i la novena posterior. Sense perjudici de alguna nova iniciativa, de la que informarem puntualment.\nAl cap i a la fi, s’ha intentat fer les coses el millor que s’ha sabut. Si hem encertat, és perquè la Mare de Déu estava inspirant-nos i li hem fet cas. Si no ho hem fet, és que no estàvem atents als seus suggeriments i demanem comprensió per la nostra distracció. Finalment, vos animem a fer ús de les oracions que hem imprès al revers de l’estampeta i al final del text de les Vespres –per cert, quines fotografies més boniques– creiem que poden servir-vos com ajut per a demanar a qui és Salut de les malalties, per les nostres necessitast del cos i de l’ànima.\n#2016 #Festers #Agraïments